В щитовете, изобразени върху македонските монети, се срещат често кръстове или кръгове в различна форма; Gardner u Svoronos изказват мнение, че това е символ на слънцето; но това не може да се приеме; с право изтъква Ad. Reinach, че това са мотиви на геометрическото изкуство, които се срещат в щитовете на цяла средня Европа още в бронзовата епоха.\nМакедонците били в старо време страстни ловджии, та не е чудно, че у тях е бил доста разпространен култът на Артемида. В един надпис от Бероя тя носи прякор “agrotera” (ловджийска). В Скидра й се дават локални имена Г а з о р и т и с или Б л у р и т и с. Първото име е произведено от тракийския град Г а з о р в областта на одомантите, отдето също имаме посвещения на тая богина. Тя е вероятно тракийската Артедмида, чийто култ е бил приет и от македонците в Ематия.\nУ пеонците Артемида се е почитала с име „царица”; това е тракийската Бендида. В гр. Амфипол е била на голяма почит Артемида „Таврополос”; тя се изобразява яхнала на бик, с факла в\nръка; и тоя култ стоял във връзка с Бендида.\nв е л и к а т а б о г и н я-м а й к а (Кибела, Ма) е засвидетелствувано за Амфипол още в III в. пр. Хр.; от по-късно време датуват многобройните глинени образи на А т и с, които са били поставяни в гробовете като символ на безсмъртието. В императорско време в Едеса е цъфтял култът на непобедимата Ма. Възможно е, че македонците в старо време са почитали някоя богиня на природния живот, която по-късно е била отъждествена с фригийската Кибела.\nСигурни следи за стар култ на Хермеса липсуват; в монетите на Александра I, Пердика II и др. се среща само кадуцей (жезъл). В релефите Хермеса намираме тепърва в императорско време. У дероните обаче Хермес е бил почитан като бог на земеделието. В Хомеровия химн на Хермеса Пиерия при Олимп се смята като родина на тоя бог.\nКултът на Афродита в Македония е от тракийски произход: според Хесихия тая богиня се наричала в Македония с името З е й р е н, а това име се среща като име на град в Тракия.\nДеметра и Персефона се срещат токо-речи само в монетите от императорско време; следи от по-стар култ няма. Колкото за Асклепия, може сигурно да се каже, че той е заместил македонския бог-лекар\nД а р о н, който дарява здраве и сила. Това име може да се свърже с д е р о н и т е и с тракийското племе\nд е р с е и или д а р с и и.\nВ клетвата, с която се потвърждава договорът на македонския цар Филип V с Картаген, се призовават божествата Хелиос, Ге и Селена (Polyb. VII, 9). Не може да се каже, дали тия божества са имали стар култ в Македония. За Хелиос (слънцето) знаем, че бил почитан у пеонците във форма на диск, прикрепен на дълъг прът. Тоя образ ни напомня бронзовите кръгове – емблеми на слънцето – поставени върху колесници, които ни са запазени от бронзовата епоха на средня и сев. Европа.\nГръцкият Арес е оставил малко следи в Македония, дето са били почитани специални богове на войната. Ливий (40, 6) описва очистителния празник на македонската войска. Главата и предницата на едно разсечено през средата куче се поставяло на дясната страна на пътя, а пък задницата – на лявата. Между тях преминавала войската въоръжена. На чело вървял царят, пред когото носели и оръжията на по-раншните царе; след него – царската гвардия и останалата войска. След тая церемония войската се разделяла на две части и извършвала маневра, подражение на истинско сражение.\nТоя празник ставал през м. Ксандик, който може би си носи името от бога Ксант (Ксанд), комуто се принасало кучето в жертва. С право бележи Нилсон, че вместването на тая церемония в кръга на годишните празници, е вторично. Първоначално тя се е извършвала само в начало на войната. Кучето се е принасяло в жъртва, за да се очисти войската от всякакви лоши влияния. Обяснимо е също, защо преди истинската битка се е представяла мнима битка: чрез победата над дружината, която играла ролята на неприятеля, могло да се повлияе върху изхода на предстоящето сражение (един вид магия по аналогия). Подобни церемонии се срещат и у други примитивни народи.\nБогът на войната у крестоните се е наричал Кандаон; това име може да се сближи с меонския к а н д а в л, който се тълкува като „кучедавец. Тука имаме вероятно следа от зоолатрия (почитане на животните), защото с името „Кандаон” се е означавало първоначално вълкът. В свръзка с Кандаон стои и името Т а в л о с, с което се означавал македонският Арес.\nСпоменува се и друг македонски празник П е р и т и я, който ставал през м. П е р и т и й, но за неговия характер нищо незнаем.\nНа голяма почит е бил в Македония богът Дионис, който се смятал като родоначалник на царя. На ежегодния празник царят сам принасял жъртва на тоя бог. Вакханките, които служели Дионису, се наричали к л о д о н и, м и м а л о н и, б а с а р и или м а к е т и и по всичко приличали на тракийските. Интересно е известието, което дава за тях Плутарх: „всички жени в тая страна (Македония), казват, от старо време са предадени на орфическите мистерии и на оргиастично служение Дионису и се наричат Клодони и Мималони; много от церемониите, които извършват, им са общи с едонянките и тракийките около планината Хемус, от които както се вижда, е зает и изразът, който означава неумерен и суеверен божески култ. Олимпиада, която повече от другите обичала изстъпленията и се предавала на вакхическо въодушевение напълно както варварите, носела със себе си в хоровете на вакханките големи питомни змии, които често излазяли изпод бръшляна и от мистическите кошници, увивали се около тирсите и венците на жените и изплашвали мъжете”. Придружниците на бога, силените, в Македония се наричали Sauadai, Saudoi, имена които стоят в свръзка с бога Сабазия (Савазий). Предполага се, че името на бога Б а л- и с било македонско. По тия божески имена са наречени градовете Бала и Сабатиум. Известни са ни и някои от култовите прекори на Диониса; така в Едеса той се наричал Псевданор, в Тесалоника – Принофор. И у пеонците се почитал Дионис, под името Диал. Сигурно е, че култа на Диониса македонците са приели от тракийските племена, които едно време населявали Македония.\nТракийски са също и култовете на Хероя и на Резос, които са засвидетелствувани в някои македонски градове.\nИ музите, които първоначално са нимфи или горски божества (Ореади), са били почитани в Македония; те носят разни имена: Туриди, Евдалагини, Ехедориди. Техният култ произхожда от Пиерия при Олимп, дето са свързани и с извори (напр. Пимплеади от извора Пимпле). Трябва да споменем и А р а н т и д и т е, които отговорят на гръцките еринии; дали това име стои в свръзка с Арес, или с а р а (молба, проклятие), не може да се каже.\nНие изтъкнахме вече, че македонските царе изкарвали своя род от Херакла; обяснимо е, следователно, че тоя бог-херой е бил твърде популярен в Македония. У Хесихия ни е предадено македонското име на Херакла А р о т о с, предполага се обаче, че думата у Хесихия е развалена и че трябва да се чете Аретос. В един надпис от Филаке Херакъл носи прякор Кuvabac; , а в друг надпис от Девриоп – Kouvayibac; и това име ще да стои в свръзка с кучето\nЗа друго македонско божество с име Веди съобщава Неант от Кизик (III в. пр. Хр.): македонските жреци в молитвите си просели от него милост за себе си и децата си; Клемент Александрийски съобщава, че то се отъждествявало с въздуха. Ако действително е съществувало такова божество, то ще трябва да го смятаме тракийско, защото Веди ни е известно като трако-фригийска дума за „вода”. Обаче възможно е, че криворазбраните стихове на комика Филилия са дали повод да се схване\nB e d y като божество.\nНека споменем и бога на съня Т о т о е с, който се среща в един оброчен надпис от Амфипол и е също тракийски. Върху другите по-маловажни божества, заети от гърците, напр. Тритон, Пан, Темида, Кабирите, Диоскурите, Персей и пр. не ще се спираме.\nОт гореизложеното се вижда, че македонската религия съществено се различава от гръцката: в нея липсуват важни елински божества, напр. Хера, Хермес, Посейдон, Деметра и др. Други широко разпространени култове в Македония са заети от траките. Въпреки силното влияние на елинизма, македонците запазили доста от домашните си божества напр. боговете на войната (Каран, който бил заместен после от гръцкия Пан; Тавлос, Кандаон и др. Дарон, Диал, Савадите, Туридите и пр.; запазили се и остатъци от първобитното почитание на животните (лъв, куче, вълк) и растенията (бръшлян и пр.).\nЧ А С Т В Т О Р А\nСъзиждане на македонската велика сила\nНачало на Филиповото управление и вътрешни реформи. – Организация на македонската пехота (фаланга) и конница. – Новото военно изкуство. – Значение на военните реформи. – Политическо обединение на Македония. – Положението на болярството и значението на монархията.\nНие видяхме вече, в какво трудно положение се намирала Македония след смъртта на Пердика III, който оставил малолетен син Аминта. В тоя момент излиза на сцената братът на Пердика Филип, вероятно като настойник на малкия Аминта. Филип бил едва 23-годишен (род. 382 г. пр. Хр.), но съдбата го предопредила да стане не само спасител на Македония, но и създател на нейната велика сила. Както споменахме по-горе, Филип прекарал три години като заложник в Тива; след убиването на Птоломея Алорски Филип се върнал в Македония, дето още във времето на Пердика III той получил отделно княжество и успял да си приготви и малка войска.\nКогато Филип започнал своята дейност, съществуването на Македония висяло на косъм; опасностите се увеличили и с това, че се явили пак старите претенденти за македонския престол; те дори намерили подкрепа и от чужди държави, които имали интерес Македония да бъде слаба и разпокъсана. Така претендентът Павсаний бил подпомаган от тракийския цар Котис; Аргей се върнал от изгнание и довел със себе си атинска войска; трети претендент бил Архелай, най-стария Аминтов син от съпругата му Гигея. Но Филип бил твърдо решен да надвие всички мъчнотии; с пламенна реч той въодушевил войската си да се бори с външните врагове на отечеството. Той привлякъл на своя страна и народа, като му обещал разширение на политическите му права и подобрение на социалното му положение, а също му раздал и подаръци. Тъкмо сега се появил един оракул, който предсказвал, че във времето на един Аминтов син Македония ще стане велика. Макар и измислено, това предсказание създало у народа настроение в полза на Филипа.\nФилип скоро сполучил да премахне претендента Архелая; пеонците подкупил с пари да се оттеглят от Македония. В една среща с Котис в гр. О н о к а р с и с, той убедил тракийския цар да се откаже от подръжката на Павсания; възможно е, че за награда Филип му обещал гр. Амфипол. Котис обаче скоро умрял, а за Павсания вече нищо не се споменува. Аргей се опитал да спечели със своите наемници града Еге, но не сполучил; когато се отдръпвал, Филип го нападнал и взел в плен повечето от войниците му.\nВероятно след тия успехи Филип, който показал сега своята способност и предприемчивот и си спечелил доверието на народа, бил провъзгласен за цар. Неговият племенник Аминта останал да живее в царския дворец и по-късно бил оженен за Кинана, дъщеря на Филипа от илирийката Авдата.\nВъпреки тия вътрешни мъчнотии и опасности, външните отношения напротив били благоприятни за създаването и разширението на македонската мощ. Олинт, най-силният съперник на Македония в Халкидика, доста отслабнал вследствие походите на атинския пълководец Тимотей (364 г.). В Тесалия след смъртта на тирана Язон от Фере, избухнали разпри между наследника му Александра и тесалийците, които отслабили страната и дали повод за намесата на тиванците в Тесалия. Тива във време на Епаминонда съсипала и последната по-здрава политическа сила в Елада, спартанската държава, без да може да постави нова мощ на нейно място. С това Тива само изравнила пътя на македонската монархия към Елада и станала, както ще видим по-долу, военна учителка на Филипа. „В същото време, когато гръцката култура достигнала най-високия си разцвет и узряла да стане световна култура, нацията загубила политически всякакво значение. Тя била разсипана на късове, и развалините лежат като лека плячка за всеки, който пожелае да се наведе, за да ги събере”.\nНай-близките задачи, които чакали Филипа, били следните. Първо: да осигури страната си против непрекъснатите нахълтвания на съседните варварски племена; второ: да унищожи сепаратизма на отделните княжества и да ги обедини в едно политическо цяло. И най-после: да премахне икономическата зависимост на Македония от елинските побрежни градове, които отрязвали Македония от морето и я използвали за свои цели. С това Македония щяла да добие и своите естествени граници. За да може да пристъпи успешно към изпълнението на тия задачи, Филип предприел преди всичко коренни реформи, които образуват епоха във вътрешното развитие на Македония. Преди да продължим историята на Филипа, трябва да се запознаем с тия реформи доколкото позволяват оскъдните сведения, с които разполагаме.\nНа първо място трябва да споменем преобразованията, които Филип направил във военното дело; с тях той си създал една професионална народна войска, каквато в това време не притежавала никоя друга държава. С тая войска и със създадените във Филиповата школа пълководци Александър Велики по-късно спечелил своите бляскави победи, които обосновали неговото всесветско владичество; няма съмнение, че мечът, който послужил Александру, е изкован от Филипа. Последният създал прочутата македонска фаланга от тежко въоръжени пехотинци, наречени още и другари - пешаци. Фалангата се различавала от гръцките хоплити по това, че била нареждана в по-голяма дълбочина и била въоръжена с по-дълги копия (на македонски с а р и с и), тъй щото копията на няколко редици могли да действат едновременно.\nОстаналото въоръжение на фалангитите не било толкова тежко, колкото на гръцките хоплити; то се доближавало до това на гръцките пелтасти, създадени от Ификрата. Повече подробности за организацията на старата македонска фаланга ние нямаме. Delbrusk предполага, че дългото копие носели само задните редици на фалангата, а първите два реда били въоръжени с обикновеното късо копие. Явно е, че при сгъстеното нареждане на фалангитите с дълги копия, отделната единица не е могла да оперира толкова свободно, особено при неравна почва; но силата на фалангата почивала върху задружния й напор, който неприятелят мъчно могъл да издържи. Когато пък тя заемала отбранително положение, за неприятеля било невъзможно да пробие фронта през тая гора от копия.\nЗа македонската фаланга в II във. пр. Хр. ние имаме класическо описание у Полибия, в което македонският военен строй се сравнява с римския. Дълбочината на фалангата тогава била 16 човека. „Острията на наведените сариси на първите пет реда на фалангата – при сариси дълги 14 лакти – се издавали пред фронта на първата редица, и то в интервали от по два лакти; а пък 11-те задни редици държали сарисите си над раменете на по-предните фалангити. За да се наберат повече острия в най-предната линия, задните редици получавали по-дълги сариси, а предните редици – съответно по-къси.”\nКакто виждаме, фалангитите, които стояли зад петия ред, не могли да действуват със сарисите в битката, нападайки лично неприятеля. Обаче те изпълняват друга задача: държейки сарисите си вдигнати над раменете на предшествуващите войници, те пазели задните редове на фалангата от ударите на снарядите, които хвърляли върху тях метателните оръдия на противника. Освен това с натиска на тялото си върху първите редове, те засилвали напора на фалангата и не давали възможност на първите редове да се повърнат назад.\nПолибий също изтъква, че за успешното действие на фалангата била необходима равна и гола местност, която не би представлявала никаква спънка за нейното нареждане и движение. Разбира се, че такава пригодна равнина не винаги могла да се намери. Освен това неприятелят често имал възможност да не позволи на фалангата да си избере удобно полесражение. В това отношение римският военен строй представял известни предимства, които позволили на римските легиони да съсипят македонската фаланга.\nНо нека се повърнем към Филиповото време.. Покрай пехотата, си запазила старото значение и кавалерията, която също била усъвършенствувана. С право казва един историк на военното дело, че коницата на Филипа и Александра била първата добре дисциплинирана кавалерия във всемирната история. С такава конница не разполагали нито гърците нито персите. Освен шлем и ризница, те носели малки щитове и се сражавали с меч и копие, което служело и за хвърляне и за мушкане. Обаче докато гръцките кавалеристи се сражавали в пръснати рояци, македонските конници образували строго дисциплинирани тактически единици („или”, ескадрони). Между тях първо място заемали царската\nи л а (агема на другарите), която се подбирала измежду всичките или. В македонската войска се споменуват и с а р и с о ф о р и (копиеносци), които според мнението на някои автори представят лека кавалерия; според други те не се отличавали много от тежката кавалерия.\nМежду конницата и фалангата като съединителна брънка в сраженията действували тъй наречените х и п а с п и с т и, които могли да се движат по-лесно от мъчно подвижната фаланга. Хипаспистите били въоръжени като гръцките пелтасти (ленена ризница, щит, късо копие за мушкане и дълъг меч) и били особено пригодени за офензива.\nНека прибавим, че в македонската войска не липсувала и лека пехота (пелтасти), стрелци и прашници. Филип употребявал и наемници, особено когато трябвало да предприеме някой бърз поход или нападение, а пък нямало време да се събере редовната македонска войска; вероятно е, че той поддържал постоянна, макар малка войска от наемници. Към собствената македонска войска трябва да се прибавят и помощните войски на съюзниците и подчинените общини; особено ценна била тесалийската конница, с която Филип разполагал от 344 г. насам, също лека пехота и конница на траките, агрианите, пеонците и илирийците. Елинските общини доставяли хоплити и моряци. Нека прибавим, че както гръцката, тъй и македонската войска не е имала знамена. Само Ариан говори за военно знаме у македонците – конници и то в последните години на Александра. Предполага се, че то било въведено по подражание на персийския обичай.\nЗа правилната оценка на Филиповите нововъведения във военното дело трябва да се изтъкне, че той се възползувал от тактическите реформи, прокарани от даровития тивански пълководец Епаминонд: напредъка на елинската военна техника Филип поставил в услуга на новата, създадена от него македонска мощ. Трябва да забележим, че Епаминонд изоставил дотогавашната практика да напада с целия фронт, а въвел тъй нареченото флангово сражение. Той поставил тиванците на лявото крило, тъй щото те стояли срещу ядрото на неприятелската войска (спартанците), а не срещу по-долнокачествените им съюзници. За да избегне унищожението или откъсването на дясното си крило (дето стояли тиванските съюзници), което трябвало да служи като флангово прикритие и в краен случай като готова подкрепа и опора на лявото му крило, той наредил цялата си боева линия не успоредно с неприятелската, ами наведено в посока на диагоналата. Лявото крило, предназначено за решителна битка с ядрото на неприятелската войска, образувало предната, наклонена към неприятеля част на диагоналата, докато дясното крило с най-външния си десен край стояло най-далеч от неприятеля. Това крило имало назначение да не посреща неприятеля с хладно оръжие, ами отстъпвайки бавно да го отблъсква отдалеч с хвърляне на копия и, чрез затягане на сражението и приковаване на противника, да не му позволи, да иде на помощ на нападнатото дясно крило.\nФилип схванал значението на тая нова тактика, възприел я, като я приспособил към условията и традициите на своята страна: ново доказателство за неговата практическа държавнишка мъдрост. До като у Епаминонда пехотата все още играе главна роля, а кавалерията служела само за прикритие на скъсеното ляво крило, Филип, който разполагал с по-добра конница, употребил последнята за офензива, за нанасяне на главния удар. Това се налагало и от обстоятелството, че неговата фаланга още не била достатъчно обучена и упражнена. Случвало се, че фалангата стъпвала в действие тепърва, след като кавалерията разбивала едното крило на неприятеля. В битката кавалерията била подкрепяна от лековъоръжените, които мятали копия, стрели и камъне.\nТъкмо в това лежи и главната реформа, която Филип прокарал във военното изкуство, че разните видове оръжия били съединени в органическо единство. При всичко, че наченки на тая тактика се срещат още в наемнишките гръцки войски; обаче тая система е докарана до съвършенство от македонските царе. В това отношение са твърде поучителни Александровите сражения, в които разните видове оръжия и войски са така комбинувани, че служат всички на една обща цел. „В скопчването на всички отделни части лежи силата на македонския военен организъм. Единната мисъл на пълководеца, който е същевременно създател на войската и военачалник, властува над цялото. Македонско то военно изкуство е царско дело”. Не напразно немският виден историк Т.\nЛ и н д н е р сравнява македонската войска с шведската на Густав Адолф.\nАко Филип още в началото на царуването си обърнал най-голямо внимание на военното дело и създал една истинска народна войска, това показва, че проумявал ясно, че една силна войска е необходимо условие за създаването и съществуването на една мощна държава. С право казва гениалният немски историк Р а н к е: „войната е неизбежна; едно спечелено или изгубено сражение решава съдбата на народите за дълго време. Ходът на световната история почива върху нападение и съпротива. Какво е мощ? Това е само такава държава, която еднакво е пригодна и обучена за нападение и защита. До като нито гърците, нито персите в дългата си борба помежду си не били достигнали такава уредба, македонците се явили между тях и успели да образуват действително една мощ. Въздействието, което те упражнили, може да се означи като неизмеримо; то обосновало една световно-историческа епоха”.\nФилип знаял, че не е достатъчно да даде на войската си нова организация: той трябвало също да я подготви за големите задачи, които възнамерявал да й възложи. Гръцкият историк Ксенофонт, преценявайки Епаминондовата дейност, изтъква и това, че „той свикнал войската си да не се плаши от никакво усилие ни дене ни ноще, да не отбягва никаква опасност и да запазва дисциплината си дори при най-оскъдна храна”. Тая похвала можем да приложим още повече за Филипа; и той постоянно упражнявал войската си, привиквал я на желязна дисциплина и усъвършенствувал бойната й способност. Наистина неговата войска не била напълно постоянна, каквито са модерните армии, но тя много се доближава до тях, защото едва ли минавала година, да не бъде свикана на поход или на упражнение. Освен това Филип въвел обща военна повинност. Определена годишна възраст за срока на военната служба, както изглежда, не съществувала. Негодните вече за служба поради старост, болест или рани царят уволнявал. Във време на службата си войниците получавали издръжка от царя.\nХарактерно за дейността на Филипа е и обстоятелството, че той обръщал внимание и на дребни, на глед маловажни работи. Така напр. за да облекчи обоза, той запретил употребата на кола и определил за всяка войскова част числото на носачите, които носели необходимия багаж. С това значително се улеснявали действията на войската.\nВърху основите, положени от Филипа във военното дело, са градили по-нататък Александър и неговите наследници. С военните нововъведения на македонските царе изобщо настъпва ново време. В мрежата на политиката воденето на войната завзема едно добре пресметнато място и използува всички възможности, не отстъпва както по-рано пред големи спънки, ами намира средства да постигне целта си въпреки годишните времена, планините, пустините, реките. Победата в битката се спечелва с всички средства и се допълва с преследване често до последен дъх. Обсаждания на градове, опорни точки, етапни пътища, възприемане на нови оръжия осигуряват постигнатото и подготвят нови стъпки”.\nСъздаването на македонската пехота има не само голямо военно значение; не по-малко е социалното и политическото му значение. Ако до времето на Филипа царят трябвало да се обляга само върху болярството, което с течение на времето би могло да стане опасно за държавата и дори да почне да ограничава компетенциите на царската власт, Филип разширил основата на своята мощ, като събудил и използвал силите, които дремели в недрата на народната душа. Той премахнал съсловния характер на държавата и я демократизирал, като свързал царската власт с целия народ. Както говорихме вече по-горе, до времето на Филипа масата на македонския народ нямала нито военно нито политическо значение; ако се събирало по някога опълчение, то представяало една необучена и зле въоръжена тълпа. Сега обаче, след като тая маса била организувана в яка армия и се съединила тясно с личността на своя монарх, естествено народът добил съзнание за своята сила и за своето единство. Филип успял да насади македонската гордост и дълбок патриотизъм, от който бил въодушевен, и в душата на народа си; той го възпитал да се чувствува като господствуващ народ. Както казахме, войската често била викана на упражнения или походи и по тоя начин тя добила възможност да играе по-голяма роля при важни политически събития или да действува като съд при углавни престъпления. В тия военни събрания всеки македонец могъл да изкаже свободно мнението си. Освен това честите победоносни войни не малко спомогнали да се засили и индивидуалността на народа.\nТоя демократически характер на Филиповата реформа заслужава най-голямо внимание; в неговото лице ние виждаме един просветен монарх, който не се влияе от интересите на отделни класи, а има пред вид изключително общото благо на своята държава. На тая реформа ще отдадем още по-голямо значение, ако вземем пред вид изказаното по-горе мнение, че Филип предварително освободил македонското селячество от крепостничество и унищожил феодализма.\nНие видяхме, че македонската войска в това време представяла органическо единство от разни войскови части с разни оръжия и различни предназначения. Това единство е отражение на политическото обединение на страната, което пък се дължи на гениалния организатор Филип. В негово време отделните княжества вече не съществували и с право се предполага, че те са премахнати от него. Наистина партикуларизъмът на отделните области отчасти се запазил и по-късно, както ни показва обстоятелството, че при нахлуването на римляните във времето на Филип V (199 г. пр. Хр.) орестите отпаднали към неприятеля. Обаче по-рано тоя партикуларизъм, въздържан от авторитета на силната централна власт, не представлявал опасност за целостта на държавата.\nСтарата племенна уредба Филип не премахнал напълно, и затова чувството на по-тясна връзка между членовете на отделните племена се запазило живо; обаче и в нея Филип направил преобразование, за да послужи на новата държавна уредба. И в тоя случай ние виждаме умението на Филипа да изпълни старите форми с ново съдържание; той въвел един вид племенна децентрализация за военни и социални нужди на държавата. Областите на отделните племена били обърнати в наборни окръзи, които, освен за набор във войската, служели и за целите на управлението. Така ние срещаме отдели на войската, наречени по името на линкестите, орестите, елимейците, тимфеите, еордеите. Освен наборните окръзи по племена се срещат и такива по географски области напр. Антемунт, Ботиея, или по градове: Пела, Амфипол, Пидна, Миеза, Алалкомене, Алор Ере, Бероя. Както се вижда, Филип създал и нови градове, които в случай на неприятелски нападения са служели за защита, а също и като наборни центрове. Към тая дейност на Филипа можем да отнесем думите, които срещаме в речта на Александра Велики към възбунтувалите се македонски ветерани: „Филип, който ви намери бедняци и скитници, облечени в кожи, каращи на паша по планините малко овце и сражаващи се за тях несръчно с илири, трибали и траки, даде ви да носите хламиди наместо кожи, свали от планините в полетата, направи ви годни да се сражавате със съседните варвари, за да можете да се опазите, доверявайки се повече на собствената си храброст, отколкото на укрепените места. Също той ви направи, градски жители и ви украси с хубави закони и нрави”.\nДемократизирането на държавата и засилването на народната маса, което се дължи Филипу, не е могло да не окаже известно въздействие и върху положението на болярството. То и запазило наистина известно военно и обществено значение, но изпаднало в по-голяма зависимост от царя и не е могло вече да играе самостоятелна политическа роля. Болярите, които искали да вземат участие в управлението, да завземат държавни и военни служби, трябвало да живеят при двора на царя и да влязат в близки сношения с него. За голяма чест се смятало да принадлежи някой към соматофилаките (генерал-адютанти), които непосредствено услужвали на царя и в сражението образували най-близката му свита. От тях царят си избирал и своите генерали, на които поверявал и други важни служби и задачи. За да се подготвят младите боляри за соматофилашката служба, Филип наредил, щото синовете на видни македонци на известна възраст да дохождат в двореца, за да служат лично на царя като пажове. По такъв начин те са свързвали с личността на монарха, а пък последният добивал възможност да изпита тяхната вярност и способност и да ги подготви за бъдещата им политическа и военна дейност. Така дворецът на царя станал един вид разсадник за подготовка на държавни служители и пълководци.\nНие споменахме вече, че отделните видове войска, всеки добре подготвен, били свързани в едно цяло, което съответствувало на политическото единство на народа. Това единство на политическата и военна дейност, тъй характерно за Филиповата реформа, стои в пълна противоположност с отношенията в Елада. В това време в гръцките демократически държави, особено в Атина, военното водителство било отделено от политическото; вследствие на това често се явявали разногласия или борби за надмощие между стратезите и политиците, които са отразявали пагубно върху държавните интереси, особено върху военните действия и външната политика. Освен това в атинската демокрация решението на политическите и военните въпроси зависело от публични съвещания в народното събрание, съставът на което не бил подготвен, и следователно не е могло да се постигне последователност и постоянство в ръководството на държавните работи. Напротив македонската монархия, в която намираме единство на волята, е разполагала безусловно с военните сили и е могла да ги използва напълно за постигане на политическите си цели. Това предимство на Филиповата монархия не е могло да не бъде забелязано и признато дори от върлия й неприятел, демократа Демостен, който така рисува двамата противника: „На едната страна македонският цар, като единствен владетел, пред никого неотговорен, едновременно пълководец и финансов министър, явява се навсякъде бързо с войската си, използува всеки благоприятен случай и всяко годишно време. На друга страна атинският демос, непостоянен като морски вятър, който постоянно се бави и отлага, взима решения, узнава винаги късно за някои успехи на противника, решава да се опълчи против него, но не може никога да го изпревари и винаги бива изненадван”.\nМежду разните държавни уредби, монархията е най-пригодна да предприеме крупни преобразования. Такива преобразования обикновено засягат дълбоко интересите на отделни съсловия, с които трябва да се води борба. Единоличната власт, която стои над партиите и техните изключващи се взаимно интереси, най-лесно може да потуши недоволството и да прокара реформата. Това ясно забелязваме и в македонската монархия, в която личността на царя е имала пълна възможност да развие творческата си сила, защото се опирала върху широките народни слоеве. Личните интереси на монарха тука напълно съвпадат с интересите на нацията: величието и мощта на ръководната личност е същевременно и величие на народа, които крепи тая личност. И в това отношение македонската монархия има голямо предимство пред елинските държави, чиито политически условия в това време рядко позволявали на видни личности да се проявят с творческа политическа и военна дейност.\nСъздаденото от Филипа политическо и социално единство има огромно значение за развитието на македонския народ. С право признава Б. Чичерин, че „общите учреждения водят към развитие на общ дух, който съставя главна нравствена опора на държавата. Само по тоя начин е възможно сливането на разните племенни особености в едно живо тяло, създаването на една народност, която намира в държавата висшия си израз”.\nНемския историк Д. Ш е ф е р в едно свое съчинение, което излезе напоследък, доказва, че държавата стои на първо място пред всички други културни области; последните, с редки изключения, зависят от държавата; никога, казва Шефер, една велика мисъл не е достигнала общо въздействие, засягаще човечеството, без помощта, без водителството на държавата. Но за да съществува самостоятелно, държавата има преди всичко нужда от организирана сила; „държавата е мощ”, казва с право Шефер; без мощ никой народ не може да запази свободата си. Щом е така, най-главната задача на политиката трябва да бъде да развие и запази държавната мощ. Тая задача особено се налага при създаването на нови държави и при уголемяването на малки. И ние виждаме, че цар Филип разбрал тая основна истина и съсредоточил всичкото си внимание към изпълнение на тая задача. В това се състои великото му историческо значение. „Той бил представител на висшето назначение на своя народ, той му проправил път към историческа дейност”.. Но и македонският народ показал готовност да носи тежестите, които му се наложили, и да принесе нуждните жертви, които му спечелили положението на велика сила в Европа.\nПериодизация на македонската история във време на Филипа. – Борба с илирите; завземане на Амфипол и Пангейската област. – Борба със северната коалиция. – Монетна реформа и флота.\nАко хвърлим поглед върху целокупното развитие на македонската мощ във време на Филипа, ще забележим в него три главни периода. Най-напред Филип осигурява границите на държавата си от нападенията на съседите варварски племена, стъпва здраво на Егейския бряг и спечелва част от западна Тракия. След това той установява влиянието си вТесалия, което му дава възможност да се намеси решително във вътрешните работи на Елада и да завърши дългата война против фокидските наемници. Същевременно той разширява и затвърдява властта си по тракийския бряг. Най-после Филип приема наложената му война с Атина и Тива, спечелва хегемонията в Елада и основава коринтския съюз.\nПървата, неотложима задача на Филипа била, както видяхме, да спре нахлуванията и грабежите на северните и западни съседи на Македония. За да бъде спокоен от към юг, додето извърши тая задача, Филип поискал да се примири с Атина. Пленените при поражението на Аргея атинци той отпуснал без откуп и дори им повърнал всичко, което изгубили в похода си. След това пратил в Атина пратеници с писмо, в което предлагал мир, като се отказвал от Амфипол и дори изявявал готовност да се съюзи с атинците и да поднови приятелските отношения, които поддържал с тях баща му Аминта.\nАтинците се уловили в поставената от Филипа примка; те пратили пратеници да водят преговори, при които се съгласили, Филип да помогне на атинците да вземат Амфипол, в замяна на което те му обещали Пидна. Пратениците се върнали и доложили за станалото само на съвета, а не и народа, за да не се научат пиднейците, че били позорно предадени от Атина.\nСега Филип могъл да се обърне спокойно против северните си неприятели. Пеонците, чийто цар току-що умрял, били разбити от Филипа и принудени да признаят върховната му власт. След това Филип се обърнал против илирийците, у който тогава царувал Бардилис. Според Диодора Филип разполагал със 10000 пехота и 600 конника; същите сили почти имал и Бардилис. Преди сражението последният предложил Филипу мир въз основа на статуквото. Ала Филип не могъл да се съгласи да остави цяла западна Македония в ръцете на илирийците. Понеже Бардилис отказал да повърне тая област, спорът трябвало да се реши с оръжие. Илирийците се сражавали храбро и упорито; сам царят, макар 90-годишен, се бил на кон на чело на войниците си; но Филип успял да ги разбие с флангово нападение. Диодор съобщава, че паднали 7 000 илирийци, което ще да е преувеличено. Илирийците отстъпили Филипу цялата македонска област източно от Охридското езеро, която те били завладели по-рано; за напред това езеро станало граница между Илирия и Македония (358 г. пр. Хр.) С тая победа Филип изведнъж създал на Македония такова положение, каквото тя нямала от времето на Архелая.\nКато осигурил гърба си, Филип пристъпил към втората си задача: да покори елинските градове по македоно-тракийския бряг и да излезе на морето. Амфиполитяните били настроени неприятелски към Филипа (Diod. ХVI 8). Последният ги изненадал и обсадил града. Амфиполитяните веднага изпратили пратеници (Хиеракс и Стратокл) в Атина и предложили да се покорят на атинците, стига само да им пратят помощ против Филип. И олинтийците, които разбрали, каква опасност ги заплашва от засилена Македония, която те по-рано презирали, поискали да се споразумеят с Атина. Ала Филип писал на атинците, че, според тайния договор, той, ако превземе града, ще им го предаде. Атинците, осланяйки се на това, изпратили пълководеца си Хареса, вместо в Македония, към Хелеспонта, за да води война с тракийския цар Керсоблепт. Македонците скоро превзели града, който се бранил отчаяно (357 г.). Филип сега, хвърлил маската: той не предал града на атинците, прогонил оттам политическите си противници, и се помъчил да спечели с благодеяния доброто разположение на останалите граждани. За значението на Амфипол ние говорихме по-горе; освен, че тая местност била извънредно плодородна, но градът представял и една много важна стратегическа точка на тракийския бряг.\nАтинците, разсърдени от поведението на Филипа, веднага му обявили война, която траяла до 346 г. пр. Хр. Но те не могли да изпратят значителна сила против него; вместо това те правели събрания, взимали решения и заплашвали Филипа. Напротив последният действувал бързо и енергично. Той нападнал града Пинда и го превзел уж с помощта на предатели (зимата 357/6 г.); мнозина от гражданите били избити. Но Филип умеял да печели не само с насилие. За да привлече на своя страна Олинт, който като глава на Халкидския съюз имал значение и могъл да му стане опасен, ако би се сдружил с Атина, той отстъпил на олинтийците гр. Антемунт и им обещал да им завоюва и Потидея, която била заета от атински клерухи (колонисти). Олинтийците, които смятали, че Македония не е толкова опасна колкото Атина и още не подозирали силата на Филипа и неговите планове, сключили с последния договор, с който двете страни се задължавали да водят война с Атина задружно, също и да не сключват мир с нея поотделно.\nТъкмо в това време, когато атинският стратег Харес се готвел да тръгне против Филипа, атинските съюзници Хиос, Родос, Кос отпаднали от Атина и се съюзили с Мавсола Карийски и с Византия. На Атина се представила сега по-важна задача: да покори отново въстаналите съюзници. Това обстоятелство разпокъсало силите й и не дало възможност да води енергично борба с Филипа.\nФилип неотдавна бил сключил съюз с атинските клерухи в Потидея; това обаче не му побъркало да нападне града и да го превземе; атинската помощ, както обикновено, пристигнала късно. Филип отпуснал атинските клерухи без откуп, останалите жители били продадени в робство, а областта на града била предадена на Олинт. Плутарх разказва, че Филип след превземането на града получил същевременно три приятни вести: че илирийците били разбити от пълководеца му Пармений в голямо сражение, че в олимпийските игри неговият кон спечелил победа и че жена му Олимпиада родила син – бъдещия Александър Велики. Предполага се, че сега олинтийците, опирайки се на съюза си с Филип, успели да разширят още повече своята съюзна област.\nСъс завземането на Амфипол Филип имал вече в ръката си ключа към Пангейската област. Скоро му се представил случай да стъпи здраво и в тая област, което е имало решително значение за засилването на неговата мощ. Жителите на колонията К р е н и д и (Извори), основана ок. 359 г. от тасосци, притискани от тракийския цар (вероятно Кетрипор), който искал да изпъди гърците от тая златоносна област и да я завземе самичък, повикали на помощ Филипа. Той побързал да използува благоприятния случай, разгонил траките и основал на мястото на Крениди нов град, който нарекъл по свое име Ф и л и п и. Проф. Керст е изтъкнал, че до колкото се простират нашите сведения сега за пръв път в обсега на елинската култура един новооснован град бил наречен по името на царя-основател, „ясно говоряще свидетелство за новото значение, което се падало на монархията”.\nУстановяването на Филипа в Пангейската област обезспокоило твърде много заинтересуваните съседи на Филипа, особено Кетрипора; те разбрали, каква опасност ги заплашва от страна на македонското царство. Това ги накарало да се съединят за задружна борба против Филипа. Кетрипор, който владеял западна Тракия, илирийският цар Граб и пеонскияг Липей се съюзили; Кетрипор пратил брата си в Атина, за да привлече и нея към съюза. Четворният съюз е бил сключен (юли 356 г. пр. Хр.) ; в договора атинците се задължили да воюват с Филипа в съгласие с Кетрипора и неговите братя, да не почват преговори с неприятеля без знанието на Кетрипора и да му съдействуват да отнеме от Филипа Крениди и другите завзети от него области. Какво е било обещано на Липея и Граба не знаем, защото съответната част от договора е загубена. Не знаем също, дали атинците са пратили помощ на царете. Филип обаче, който винаги действувал бързо и енергично, изпреварил съюзниците и, преди да съединят силите си за по-големи действия против него, успял да ги разбие поотделно. Вероятно тогава македонската граница стигнала до р. Места, която станала официална граница между Македония и Тракия.\nАтина, която била сега заета със съюзническата война, не могла да спре успехите на Филипа; имаме сведения само за един съюз, сключен вероятно в 355 г. с гр. Неапол (дн. Кавала), който, заплашен от разширението на македонската мощ в Тракия, потърсил опора в Атина.\nЗа да използува новоспечелената област за повдигане благосъстоянието на държавата, Филип започнал да обработва по-интензивно златните рудници в Пангей и неговата околност, от които изкарвал годишен доход повече от 1 000 таланта. От пангейското злато Филип почнал да сече златни монети в голямо количество. Трябва да забележим, че до тогава гръцките държави секли малко злато; в източната половина на Средиземното море били в обиход повече персийските златни монети (дарейки). Филип почнал да сече златни статери наречени по негово име „филипики”, които успешно конкурирали на персийските. На лицето на тия монити е изобразена главата на Аполона с лавров венец, а на опакото колесница с два коня (бига), в бяг. Последното изображение навярно е избрано за спомен на победата с колесница, спечелена от Филипа при олимпийските игри (356 г.); тия монети трябвало да напомнят постоянно на гърците славата на македонския цар. Освен злато Филип сякал и сребро, обаче той изоставил персийско-вавилонската монетна система, която се употребяла в Македония от времето на Архелая и въвел за сребърните монети финикийско-малоазиатската, която била в сила и в гръцките градове по македоно-тракийския бряг (особеноХалкидика), а била употребявана също и в Македония преди царуването на Архелая.\nТая еднообразна организация на монетното дело имала голямо значение за развитието на търговията и за стопанското засилване на Македония, но тя не е лишена и от политическо значение. Освен че Македония отърсила стопанската си зависимост от съседите си, а също и от Атина, разцветът на македонското монетно дело спомогнал да се разшири политическото влияние на Македония и извън собствените й граници, също както и персийският цар със своето злато е упражнявал въздействие върху целия гръцки свят. В това отношение сега Македония се явява като съперница на Персия. Също е важно да се изтъкне и друго обстоятелство; както в организацията на войската, тъй и в установяването на единната монетна система в цялата държава, се отражава създадено от Филипа политическо единство на Македония; от друга страна и монетната реформа на Филипа не малко е съдействувала да се засили още повече това единство.\nНай-после с новоспечелените средства Филип добил възможност да си набавя и наемници. Ако вземем пред вид, че новата му военна организация не била още закрепнала, че войниците му не са били още добре подготвени, ще разберем, че помощта на наемниците не е била без значение за успешното водене на войните му. Но има и друго. Своето злато Филип щедро изразходвал, за да си печели приятели в Елада и да разширява политическото си влияние. Той напълнил Елада с предатели, казва Диодор (или по-добре неговият извор), защото „златото у гърците имало особено хубав звънтеж” (Керст). На Филипа се приписва изречението, че всяка крепост, в която може да се качи натоварено със злато магаре, лесно се превзема.\nВ това време, когато Македония се сдобила със свой морски бряг, Филип можал да тури и основа на своята флота. Македонските гори давали изобилен материал за съграждане на кораби; след завземането на Пангейската област не липсвали и парични средства за тая цел. Амфипол станал сега най-важното пристанище на Македония и Тракия. Макар още слаба, македонската морска мощ, като разполагала в противоположност на елинските морски държави - със значителен хинтерланд, имала заложби, които обещавали велико бъдеще развитие. Разбира се, Филиповата флота не могла още да се мери с Атинската, която имала зад себе си дълъг период на развитие: - в 351 г. Демостен смята, че са достатъчни 10 атински триери за да унищожат морската сила на Македония. Но въпреки това тя се осмелявала да плува по Егейско море, да преследва пиратите, да спира отделни атински кораби и да завзема някои острови. Така тя завзела острова Халонес (дн. Хагиострати, на ю. от Лемнос), който бил свърталище на пирати, нападнала Лемнос и Имброс, отдето отвлякла атински граждани и дори един път нападнала атинския бряг при Маратон и заграбила свещената атинска триера (Паралос).\nВъв всеки случай обстоятелството, че Филип успял да създаде флота, без да е имало за нея по-рано някаква основа, така да се каже от нищо, говори най-красноречиво за неговата организационна дарба и политическото му разбиране.\nНачало на свещената война. – Намесата на Филипа в Тесалия. – Първи успехи на Филипа в Тракия. - Превземане на Метона. - Установяване на македонското владичество в Тесалия. – Нови придобивки на Филипа в Тракия. – Война с Илирия и Пеония.\nНие споменахме вече, че една от целите на македонската политика била установяване на македонското влияние в Тесалия, като първа необходима стъпка за по-нататъшната намеса на Македония в елинските работи. Защото ясно е, че Македония не би могла да стане голяма, меродавна сила в източната половина на Средиземното море, ако не подчинеше под своята власт елинските държавици. За щастие на Филипа, политическите отношения на Елада в това време се развили така, че му дали сгода да се намеси успешно в тях. Това било третата свещена война, която сега избухнала в Гърция (356 или 355 г. пр. Хр.). Тая война ни дава твърде нагледен образ за разкапаността на тогавашния държавен живот в Елада, за пустата, непродуктивна политика на ръководните елински държави и за голямото надмощие на македонското държавно изкуство” ( Керст).\nИзвестно е, че след бляскавите победи на Епаминонда тиванците спечелили хегемонията над средня и северна Елада; и в делфийската амфиктиония те давали тогава тон. Но те преследвали още по-висока цел: да спечелят хегемонията над цяла Гърция; обаче нито военните им, нито моралните им сили били достатъчни за постигане на подобна задача. Поради своята късогледа и егоистична политика Тива не могла да запази постигнатите с щастливи войни успехи. След смъртта на Епаминонда (битка при Мантинея 362 г. пр. Хр.) престижът на Тива почва да пада. Фокидците, които против волята си се присъединили към Беотия, чакали само удобен момент да отърсят тиванското иго. Те дори се осмелили, още преди да стане битката при Мантинея, да откажат военна помощ на Тива. Тиванците не могли да оставят безнаказано това непокорство й, ползувайки се от политическото си надмощие в делфийската амфиктиония, прокарали в нея решение, с което фокидците се осъждали на голяма парична глоба за някакво религиозно престъпление (не знаем точно, в какво се състояло то); ако не се платела глобата в известен срок, поземелните имоти на глобените щели да бъдат конфискувани в полза на Аполоновото светилище. Понеже фокидците не могли да платят глобата, те решили да не признават амфиктионното решение и в случай на нужда да се противопоставят със сила. Филомел, когото фокидците поставили начело на държавата с неограничени пълномощия, сключил съюз със Спарта, събрал наемници и завзел гр. Делфи (355 г.) заедно със светилището, за чието владение те имали притеснения от старо време. И Атина също се обявила на страната на фокидците; локрите обаче веднага се притекли да защищават светилището против фокидците; но те били разбити от Филомела. Сега Тива трябвало да се намеси; събраните по нейна покана амфиктиони решили да се обяви войната на фокидците . Елада се разделила на две партии; на страната на тиванците били тесалийците и някои племена от средня и северна Гърция; на страна на фокидците, освен Атина и Спарта, били Коринт, Сикион, Мегара, Флиунт и др.\nАнтаигонизъмът на Атина и Спарта против Тива накарал тия две държави да се обявят на страната на фокидците; обаче те направили голяма грешка, че не се намесили енергично, за да наложат такова решение на конфликта, което би отговаряло на техните интереси. Впрочем Атина имала и възможност да направи нещо повече, защото била заета със съюзническата война; тя само си навлякла умраза, че се обявила в защита на наемниците - светотатци, които разграбили съкровищата на Аполоновия храм. Грешката на Тива и Атина била фатална за бъдещето на Елада: тя отворила път на Филипа, който дебнал внимателно като от наблюдателен пост елинските работи, за да се намеси енергично и да вземе в ръката си защитата на прочутото общо-елинско светилище.\nЗа да се подготви за борба с неприятелите си, Филомел взел пари от храма и почнал да събира наемници. Със значителна войска той настъпил в Локрида и разбил локрите, също и тиванците, които им дошли на помощ. Били разбити и тесалийците, които идели да помогнат на локрите. Най-после тиванците навлезли във Фокида и разбили решително Филомела, който сам паднал убит (354 г.).\nНаследникът на Филомела Ономарх, който бил провъзгласен за пълководец с неограничена власт, организувал отново фокидците и се готвел да продължава войната. Той заедно с брата си Фаил почнал да се разпорежда във Фокида като тиран; тия от фокидците, които искали да се сключи мир, били изгонени или избити. Той заграбил цялото съкровище на храма и събрал войска от наемници, каквато Гърция до тогава не била виждала. Очевидно е, че ако наемниците успеха в предстоящата война, те би станали меродавен фактор в Елада и би основали една брутална тирания, една военна диктатура, която не би преследвала друга цел, освен да задоволява интересите на безотечествения, алчен за пари и плячка наемник. Това би значило пълен погром на елинската държава и култура. Ако тоя опит на наемниците не можел да успее, това се дължи преди всичко на намесата на Филипа, който спасил Елада от заплашващия я социален и политически хаос.\nСъс своите значителни сили Ономарх започнал офензива. Той опустошил Дорида, и завзел Термопилите, за да прекъсне връзката между Беотия и Тесалия. Освен това успял да привлече с подкуп на своя страна тираните на Фере (в Тесалия), Ликофрон II и Пейтолай, и да ги накара да започнат война с тесалийския съюз.\nТака Тесалия била забъркана в домашна война и не могла да вземе участие в борбата срещу Фокида. Тесалийците скоро изпаднали в голямо затруднение и се принудили да повикат на помощ Филипа.\nМежду това Филип не бездейсвуал. Когато тиванския пълководец Памен минал през Македония (пролетта 353 г. пр. Хр.), за да иде на помощ на Артабаза, сатрапа на Фригия, който възстанал против персийския цар Артаксеркс Охос и бил поискал помощ от Тива, Филип придружил Памена, за да улесни похода му през Тракия, а същевременно да изпълни и свои планове. След като Памен минал в Мала Азия, Филип превзел Абдера и Марония, атински съюзни градове, и имал намерение да нападне и тракийския Херсонес (Галиполски полуостров), който бил атински. Дори и тракийския цар Керсоблепт влязъл в преговори с Филипа и го подбудил към тоя поход; ала Амадок не му позволил да мине през неговата територия. Една част от наемниците на Филипа под предводителството на Адея била разбита от атинския пълководец Харес при Кипсела (дн. Ипсала) на р. Хеброс. Филип обаче се оттеглил благополучно, също и флотата му успяла да избегне от атинските кораби, които я дебнели при Неапол (Кавала), за да я нападнат (353 г.)


Да се цупиш на Lambo за 16-ия си рожден ден - Авто | Факти.БГ\n23 Януари, 2018 17:28 36 603 55\nДа се цупиш на Lambo за 16-ия си рожден ден\nДецата рядко оценяват по достойнство това, което получават от родителите си, докато сами не се сдобият с наследници. Героинята от клипа по-долу обаче придава нов смисъл на израза "черна неблагодарност".\n16-годишната Дажзмин поискала от татко си да ѝ купи Lamborghini за рождения ден. Бащата взел присърце желанието на принцесата си и изхарчил маса пари за може би най-култовия модел на марката - кървавочервен Countach от 1989 г.\nВместо да се полети във въздуха от щастие обаче, Джазмин била меко казано разочарована. Оказва се, че искала чисто нов Aventador LP700-4, при това в бяло, а не някакъв динозавър от 80-те години на миналия век, на който всичките ѝ приятели щели да се подиграват.\nДнес добре запазен Countach като този от клипа струва между $300 000 и $500 000. За сравнение базовата цена на нов Aventador в Щатите е около $450 000, а употребяван може да се намери и за около $200 000.\n1 17:34 23.01.18\nДа ми го подари, живея в Сандански, ако иска ще и дам и телефон, къде да ми го изпрати, поемам доставката за моя сметка.\n2 17:36 23.01.18\nАми баща й сам си е виновен ... че не я бил достатъчно като по-малка.\n3 17:44 23.01.18\nИли направиха шоу, или на място трябва да я пребие, тъпата патка!\n4 17:55 23.01.18\n5 18:00 23.01.18\nТя напред не може да кара, a да не говорим, като вземе да го паркира назад този Countach.\n6 18:02 23.01.18\nМоже клипа да е т....,да знае бъдещия зет с какво да дойде. Нормално 16г.лапе естествено не знае какво е това. То вижда само външният вид,като няма грам мозък комбинацията е пълна. Тази машина ще накара всеки нормален човек да въздиша.\n7 18:27 23.01.18\nЕ след някоя друга година ще трябва да си ги заработва така, че ще си научи урока\n8 18:29 23.01.18\n9 18:29 23.01.18\n10 18:31 23.01.18\nТова е кола за фенове, освен това наистина е за хората от моето поколение които са въздишали по нея гледайки я на картинки от дъвки. Подаръка е тотално неподходящ за кифла.\n11 18:52 23.01.18\nДа ѝ подари метла другия път ... и да отлита !\n12 18:54 23.01.18\nТова е кола за ценители не за пикли :/\n13 19:34 23.01.18\nШамар зад врата и шут в газа 😂😂😂! Ще ходи с училищния автобус ама и с него не заслужавя пеш да и дойде акъла в главата простта. Това е класика бих предпочел един такъв звяр вместо десет авентадора малееее !\n14 19:41 23.01.18\nОт къде на къде ще и се извинява. На негово място бих я оставил да си ходи на училище с "кракомобила". Ама той си е виновен, че така я е научил.\n15 19:41 23.01.18\nИнтересен факт: Повечето българи не знаят английски и не вдяват и дума от видеото, имам приятел програмист с 2 висши (no joke) и едвам чете английски, превежда с Google translate\n16 19:42 23.01.18\nСпоред мен баща й си го е взел на него...щото знае ,че щерката е малка дрисла и няма да го иска.\n17 19:53 23.01.18\nНа човек можеш насила нещо да му вземеш, не и да му дадеш. На мястото на баща й, щях да го купя от Джъмбо:)))\n18 20:00 23.01.18\nПо-скоро са взели колата под наем и си правят клипче за да си популяризират канала в Тубата. Сега всевъзможни измислени кликбайт медии ще си измислят поредната фалшива "новина" с линк към видеото. Така видеото ще бъде гледано милиони пъти, което генерира някакви приходи. Измислените интернет медии ще получат кликове и ще продадат реклама и пак ще получат пари. Демек всички печелят само читателя си губи времето. После ако се чудите защо някой кара Мерцедес а вие махате крачолите и му дишате изгорелите газове си припомнете точно в коя зона на хранителната верига се намирате. Ако не можете да схванете какво съм написал просто се гръменте - ще си спестите един много разочароващ и неприятен живот. Съвсем добронамерено го казвам.\n19 20:02 23.01.18\nКолата наистина не е за нея, а за хора, които могат да и оценят достойнството, нещо, с което младата пикла не е запозната. Да и взема един Aventador и iPhone 8, и това е. Ясна работа. За него си да остане Countach - това не е кола за лигави глезени пикли. Не, че Aventador е, но първия е със статут на класика, която не е за всяка ръка.\n20 20:19 23.01.18\n21 20:30 23.01.18\n22 20:33 23.01.18\nХората са казали- хвали старо, карай ново\n23 21:21 23.01.18\nЗа друго мисли .... Тиин проблем сърби го и се чуди какво става.\n24 21:34 23.01.18\nПубликувано във факти.бг: Ами баща й сам си е виновен ... че не я бил достатъчно като по-малка. Сега пък като влезе истанбулската конвенция, само ще купува....\nБащата е мръсник\n25 22:13 23.01.18\nНе критикувайте момичето, много е красиво и в случая има право. Искало е Ламбо, а баща и е купил Кунтача за себе си. Защото знае, че принцесата няма да хареса тази класическа кола и ще си остане за него. Много егоистично и подло от негова страна.\n26 22:30 23.01.18\n27 23:52 23.01.18\n28 00:31 24.01.18\nкифлата не е толкова глупава\nКолата е страхотна за времето си ... спор няма, но сега е само за колекция.. не става за всекидневно каране както кифлата иска да ходи на даскало сня .. има доста неща в колата на които времето им е отминало отдавна... Here's Why the Lamborghini Countach is Worth $300,000 (https://www.youtube.com/watch?v=WVp5a38WT_0)\n30 02:43 24.01.18\nказвам ви момчета ЖИВОТА Е НЕ СПРАВЕДЛИВ\n31 02:45 24.01.18\nС ТАКЪВ БАЩА ЗА КАКВО И ДА РАБОТИ ТЯ ЩЕ ПРОФУКА\n32 02:49 24.01.18\n33 02:51 24.01.18\nДо коментар #28 от "Костюшко":\nАМИ ТО ЩЕ И ХАРЕСА БРЕ\n34 03:21 24.01.18\nАмериканска дебеланка гмо произведение.\n35 06:29 24.01.18\nКрайно неподходящо е да купиш ламборджини на 16 годишен , тоест току що взел книжка.\n36 08:15 24.01.18\nНе съм много сигурен , но в САЩ няма ли забрана малки тинейджъри да управляват мощни коли, до като не натрупат години и стаж. Или във всеки щат е различно. Някой ако знае , моля да сподели, може да хвърли нова светлина, относно сниманата в колата девойка.\n37 08:51 24.01.18\nПретенциозна малка "к"!!!! Няма да и излизат добре селфитата, а това че е неблагодарна и не оценя усилията на баща си ужас. Бих и връчил вестника с обяви за работа и да ходи да събира пари сама за Авентадор, боклук...\n38 09:43 24.01.18\nИ на мене да ми бяха подарили това ръбато нещо и аз щях да се цупя!\n39 09:48 24.01.18\nКакво да оценява баща и има милиони, и харчи някакви пари за себе си под предлог че е за нея. Друг е въпроса че Авентадор на 16 означава почти сигурна катастрофа.\n40 09:54 24.01.18\nНямам думи....това да ми е вкъщи ще кара прахосмукачката и ще си мисли че е авентадор\n41 10:04 24.01.18\nЛеко неподходящо за първа кола, ще се претрепе много бързо, това е автомобил от старата школа, чиста механика, без нито един електронен "ангел-спасител". И все пак момата не заслужава нищо с това държание, виновен е същия този бащата - умникът, взел точно такава кола на кухата си дъщеря.\n42 10:08 24.01.18\nРеагирала е като всеки нормален.Що за баща купува 30 годишен кошник на дъщеря си , при положение ,че е очаквала авентадор.Трябвало е да го замери с ключовете по празната му глава.Това си е чиста подигравка\n43 10:10 24.01.18\n44 10:26 24.01.18\nПо някое време ще трябва да напусне семейството и да си търси мъж. - Там вероятно нещата ще са други! Под една или друга форма ще трябва да заработва желанията си\n45 10:27 24.01.18\nГоркият Авентадор който ще й купят. Бая ще го очука докато се научи да кара. Баща й да приготви тлъст бюджет за сервизи\n46 13:06 24.01.18\nПусти шамари,с рейса и на школо да бега!\n47 13:20 24.01.18\nТова е реплика на ламбото на базата Понтиак Фиеро\n48 15:29 24.01.18\nПри такъв мухльо баща, такава ще е дъщерята! Той и купил ламбо, вместо благодарност тя го ругае, а той се хили и й се извинява???!!! Още 5 години такова “политкоректно” поведение и край със света!\n49 15:57 24.01.18\n50 16:14 24.01.18\nНе виждате ли че всичко е пародия! Милионерите не живеят в такива смешни къщи с мебели от битпазара и облЯкани с дрехи и поларови одеяла от разпродажби! Едва ли този чичо и щерка му могат да си позволят нещо повече от реплика и то взета под наем реплика! Трябва да се гледа и вижда всичко, а не само евтината американска мания за харесвания във видео каналите!\n51 20:14 24.01.18\nЕй сега някой от онези зомбираните ще каже че всъщност е искала тесла\n52 22:35 24.01.18\n53 23:03 24.01.18\nКак да го оцени,като няма пенис!Колата е продължение на пениса.Или както казват в щатите-металната любовница на мъжа-ФАКТ. Жаната да държи дръжката на.тигана...и една друга дръжка,но не на скоросния лост!\n54 14:38 25.01.18\nАбе тиквеници права е момичето да се цупи. Баща и не и е направил подарък ами си е инвестирал парите и решил да го изкара като подарък. Тя не го схваща това а само усеща, че нещо я лънготят и затова се цупи. Тя и да и харсва колата след това ще и кажат, че няма да я кара, за да ни е падне цената...ясно е като бял ден и детето реагира подобаващо.\n55 14:47 25.01.18


Резултати за: ТЕЦ Варна\nНАМЕРЕНИ РЕЗУЛТАТИ ЗА: ТЕЦ Варна\nЕрол Халил, управител на ХЕРЦ-България ООД, пред сп. Екология & Инфраструктура През тази година ХЕРЦ чества 50-годишен юбилей. Кои са ключовите моменти в развитието на компанията и каква е структурата й в момента? Предисторията започва през 1936 г ... още\nКостадин Костадинов, управител на МЦ-Баухеми, пред сп. Екология & Инфраструктура Бихте ли представили накратко дейността на компанията, която управлявате, пред читателите на сп. Екология & Инфраструктура? Българското дружество МЦ-Баухеми е създадено ... още\nНАМЕРЕНИ РЕЗУЛТАТИ ЗА ТЕЦ Варна В РЕКЛАМНИ МАТЕРИАЛИ: 94\nНАМЕРЕНИ РЕЗУЛТАТИ ЗА ТЕЦ Варна В СПРАВОЧНА ИНФОРМАЦИЯ: 4\nОще резултати за ТЕЦ Варна в други специализирани сайтове на издателството


Публикувана: 11 дек 2018 | 9:25 От: Тодор Петров\n"Държавата застава зад Медицинския факултет, той няма да бъде закрит. Студентите ще получат своите дипломи, имат достатъчно време да завършат", каза в студиото на "България сутрин" Пенка Георгиева от пациентски организации "Заедно с теб".\nКоментарът ѝ е по повод скандала с болница "Лозенец", който набира скорост. Министерският съвет реши здравното заведение да бъде превърнато в първата специализирана детска клиника в България. Това обаче повдигна въпроса за закриване на Медицинския факултет към Софийския университет, тъй като болницата е учебна база.\n"Крайно време е държавата да застане зад здравето и живота на българските деца. Те няма къде да се лекуват", настоя Пенка Георгиева.\nД-р Александър Атанасов, който е възпитаник на Медицинския факултет на СУ, се съгласи, че страната ни се нуждае спешно от модерна детска болница, но по думите му тя е трябвало да бъде създадена по нормален начин, а не със скандали. И добави, че проблемът не засяга само студентите, а също лекарите, медицинските сестри и специализантите в болница "Лозенец".\n"В момента колегите от болница "Лозенец" нямат представа какво ще се случи с тях. За мен болница "Лозенец" е сантиментално място. Това е директна атака срещу нея и стъпка към разчистване на сметки. Защо не Военна болница, която е много по-голяма?", коментира той пред Bulgaria ON AIR.\n"По цял свят политиците и гоsтите от чужbина се лекуват във военните болници", отвърна Пенка Георгиева и добави, че когато лекарите са добри, то благодарните пациенти ще ги последват навсякъде.\n"Проблемът няма да се реши по този начин. Трябва нова сграда на ново място", подчерта д-р Атанасов.


Търговище порталът: Училищата в града в грипна ваканция от утре\nУчилищата в града в грипна ваканция от утре\nОт утре до 8 февруари учениците в Търговищко излизат в грипна ваканция, а ваканцията в Пернишко се удължава до 4 февруари. В Силистренско седем училища и всички детски градини в общините Дулово и Главиница излизат в грипна ваканция.\nВ първия ден след кратката срочна ваканция се е оказало, че в Търговищко има завишаване на заболеваемостта. Към момента тя е около 200 на 10 000 души. Остават в сила разпоредените вече противоепидемични мерки в лечебните заведения за извънболнично и болнично медицинско обслужване. Преустановени са плановите консултации на здрави бременни жени и кърмачета, както и всички профилактични прегледи и имунизации. Временно са прекратени плановите оперативни интервенции и свижданията в стационарните отделения на лечебните заведения за болнична медицинска помощ в област Търговище.\nОт днес е удължена грипната ваканция в Пернишкия регион. При направеното преброяване на учениците в класовете от първата и втората учебна смяна е установено, че половината от децата липсват. През четвъртата седмица на януари заболяемостта от грип и ОРЗ в Пернишко е 316 случаи на 10 000 души население, срещу 326 за предходната седмица, сочат данните от РИОКОЗ. Най-висока е заболяемостта във възрастовата група 5-14 години - 1145,7 болни на 10 000 души. Във връзка с усложнената епидемична обстановка още вчера от здравната инспекция направиха предложение до образователния инспекторат в Перник да се отложат учебните занятия във всички учебни заведения на територията на Пернишка област, като ваканцията да бъде удължена до 4 февруари включително.\nВ Силистренско до края на седмицата вкъщи ще останат учениците от двете средни училища в град Дулово, основните училища в селата Секулово, Брадвари и Проф. Иширково, селскостопанската гимназия в село Средище и Езиковата гимназия в Силистра. Те са разпуснати заради близо 30 на сто заболеваемост от вирусни инфекции и по предписание на РИОКОЗ-Силистра. За цял месец затваря детската градина в ситовското село Попина. 169 на 10 хиляди души в Силистренска област са болни от грип, съобщи д-р Теодора Начева от дирекцията за надзор на заразните болести. Данните са осреднени и са за миналата седмица. Според специалистите заболеваемостта е висока, но не е епидемична. В учебните, детските и здравните заведения, които работят, са въведени ограничителни мерки срещу разпространението на грипния вирус.


Кашлица при деца4.00 от 5 от общо 1 гласували.\nПричините за поява на кашлица както при децата така и при възрастни може да се дължи на две основни причини. Първата представлява рефлекторно действие на организма ни. Причинява се от наличието на дразнещи вещества в гърлото или другите дихателни пътища като този кашлица, цели премахването на тези неща от дихателната система. При грип и простудни заболявания част от кашлицата се дължи именно на наличието на излишна слуз.\nЛАРИНГИТ - ПРИЧИНА И ЛЕЧЕНИЕ0 от 5 от общо 0 гласували.\nЛарингита представлява възпаление на ларинкса с различна генеза. Във връзка с разположението на гласните връзки в него най-типичният белег за наличието на възпалителен процес е промяната в гласа.\nНай-често причина за острия ларингит е вирусна инфекция – простуда или грип, по-рядко и други остри вирусни инфекциозни заболявания\nСИМПТОМИ НА ЛЕВКЕМИЯ ПРИ ДЕЦАТА\nСИМПТОМИ НА ЛЕВКЕМИЯ ПРИ ДЕЦАТА0 от 5 от общо 0 гласували.\nЛевкемията представлява тумори в кръвоносната тъкан. Често заболяването се нарича ‘’рак на кръвта’’ Ако това заболяване се открие по рано вече е възможно неговото лечение.\nТрудно е обаче левкемията да се диагностицира в ранни етапи, тъй като симптомите които се получават са типични за други видове заболявания. И това може да ни подведе.\nТРОМБОЗА НА ВЕНИТЕ1.00 от 5 от общо 1 гласували.\nТромбозата представлява запушване на вените с тромби.\nЧесто с такива усложнения се сблъскват тези, които дълго време не са обръщали внимание на разширените вени / варикозата/.\nТромбозата може да се появи на повърхностните или на дълбоките вени.\nПовърхностната тромбоза се появява със силно зачервяване, болезнени уплътнения по хода на вената /обикновено от вътрешната повърхност на глезена и бедрото/.\nДископатия1.00 от 5 от общо 1 гласували.\nЕдин от най-често срещания здравословен проблем това е дископатията.\nДископатията представлява различна по степен и локализация увреждания на гръбначния стълб.\nДископатията обхваща хора от различни възрасти.\nЛечение на язва5.00 от 5 от общо 1 гласували.\nПрез последните години заболяванята от язва зачестиха.\nОплакванията при язва са най-често от болка в горната част на корема близо до пъпа. Болката се появява на гладно, нощем, преди или след хранене.\nСпоред разположението си язвената болест бива язвена болест на стомаха и язвена болест на дванадесетопръсника. При стомашна язва е характерна ранната болка след нахранване, а за язвата на дванадесетопръстника – късна болка след приема на храна, болка на гладно и нощна болка.\nГЛАВОБОЛИЕ5.00 от 5 от общо 3 гласували.\nЧесто ви боли глава! Това не е нещо фатално, обаче то нарушава работоспособността ви, влошава качеството на живот, води до страдания.\nВ почти всички случаи хората не обръщат особено внимание на главоболието и предпочитат да го лекуват сами, вземайки обезболяващо хапче, понякога хората увеличават дозата , а злоупотребата с тях води до ежедневно главоболие.\nНАРУШЕНИЯ В РАБОТАТА НА ЩИТОВИДНАТА ЖЛЕЗА1.00 от 5 от общо 1 гласували.\nЩитовидната жлеза е разположена в предната част на шията пред гръкляна и горната част на трахеята. Тя тежи 20-40 грама. Има два дяла – ляв и десен. Макар и малка по размери щитовидната жлеза изпълнява в организма много важни функции.\nВ щитовидната жлеза от приетия с храната йод се изработват хормоните тироксин и трийодтипонин, които регулират метаболизма във всяка клетка и играят важна роля в почти всички физиологични функции, влияят върху растежа и развитието на човека.\nПОБЕЛЯВАНЕ, БОДЕЖИ И ИЗТРЪПВАНЕ НА ПРЪСТИТЕ\nПОБЕЛЯВАНЕ, БОДЕЖИ И ИЗТРЪПВАНЕ НА ПРЪСТИТЕ1.00 от 5 от общо 1 гласували.\nПобеляването, бодежите и изтръпване на пръстите се причинява от смущения в кръвоносните съдове. При тези смущения кръвоносните съдове стават свръхчувствителни към студа и се свиват. Вследствие на това свиване те не доставят необходимото количество кръв в пръстите на крайниците. Нарушава се регулацията на кръвоснабдяване в крайните части на ръцете, което води до продължителен спазъм на малките артериални съдове на дланите и пръстите на ръцете. Засегнатите части побеляват. Наблюдават се бодежи и изтръпвания. От побеляване, бодежи и изтръпване на пръстите страдат предимно жените и то на възраст от 18 -34 годишна възраст.\nПри високо кръвно спорт и диета\nПри високо кръвно спорт и диета1.00 от 5 от общо 1 гласували.\nХората с високо кръвно налягане обикновено приемат ежедневно няколко различни вида медикаменти с помощта на които да регулират кръвното си налягане. Тези лекарства въпреки и да не са признати те са живото поддържащи, защото ако приемат им спре човек рискува да му се повиши кръвното налягане, което може да доведе до нежелани последствия дори и смърт.


Напрежение и хаос заради предаването на изборните книжа на много места в страната - Краля на Мрежата - Мулти информационен сайт\nНапрежение и хаос на много места в страната заради предаването на изборните книжа. На места членове на секционни избирателни комисии чакаха до късно през нощта обработката на протоколите. В Стара Загора имаше припаднали хора, а в Пловдив жена напръска председател на комисия с лютив спрей, предава Нова тв.\nНа много места в страната се извиха огромни опашки, а членовете на секционните комисии описваха обработката на протоколите като хаос. Основната причина за забавянето бяха грешки в изборните книжа, а най-честата от тях е несъответствие между контролните разписки и протокола от машината. На много места нервите на чакащите не издържаха. В Пловдив член на комисия заплаши, че ще изхвърли чувала с изборните документи.\nМалко след 8 часа сутринта в секцията, приемаща книжата на София област, продължава да има хора на опашката. За забавянето има обяснение – десетки сбъркани протоколи и грешки.\n„Тука има една секция, която твърди, че на машина са гласували 120 души, в контролините разписки са 112”, обясни Екатерина Димитрова – секретар на 26 РИК в София област.\nИзнервени и спящи по земята хора – такава беше нощта в Стара Загора. И там основната причина за дългото чакане са сбъркани изборни книжа.\n„Получавахме сигнали за неразпечатани разписки от машината, за лица, които отказват да си пуснат разписките – късат ги, хвърлят ги”, обясни председателят на РИК Стара Загора Златина Йовчева.\nНапрежение имаше и в Пловдив. Заради дългото чакане там член на секционна избирателна комисия е заплашил, че ще изхвърли чувала с изборните книжа. А председател на комисия е бил нападнат с лютив спрей.\n„В 7.30 часа, в район „Западен“ избирателка, в изблик отново на емоции, на нервност, е напръскала с лютив спрей в очите председателка на секционна избирателна комисия. Жената е припаднала. Веднага е подаден сигнал към тел. 112. Дошла и линейка на място, след което жената е била свестена и изборният процес е продължил”, обясни председателят на 16 РИК- Пловдив Ивайло Василев.\nНапрежение и при предаването на протоколите имаше и в Плевен. От полунощ до 5 сутринта били обработени документите на едва 6 секции.


За авансовите плащания и проформа фактурите, проформа фактура за авансово плащане бланка\nПоне аз така мисля. Аз се отказах да споря- излишно. Този сайт използва бисквитки cookies.\nПо-особената схема за извършване на плащанията по доставките, възприета в търговската политика на концерна, чийто представител е той, не променя този ред. Повечето фактури за продажба от нас са на нула след приспадането на аванса. Е затова бяха следващите уточнения. Семинар на НАП: Данъци и осигуряване г. В така разгледания случай имаме две фактури за авансови плащания и една крайна фактура.\nМоят ODIT. Този начин на документиране не противоречи на нормативните разпоредби - нито на ЗСч, нито на ЗДДС, за да публикувате ко! Остатъкът от заплатената стока на стойност лв? Знам че нямат основание да оспорват. Семинар на НАП: Данъци и осигуряване г.\nНе се тревожете излишно, нека данъчната намери текст, с който да се аргументира. Вие не може да прехвърляте Вашия профил на друго лице и нямате право да давате акаунта си на някого без разрешението на титуляра на профила.\nДата: Тогава става изискуем ДДС и възниква упражняване на правото на данъчен кредит.\nПроформата е документ със силата на оферта и не се осчетоводява. Обикновено авансовото плащане се извършва на база на договор, анекс или проформа фактура. Всяко възпроизвеждане, промяна, предаване по електронен път, публичен показ и др. Нека данъчната сподели нейната концепция за вписване на количество, вид, цена в документа при основание "авансово плащане".\nНа практика новата разпоредба на правилника уточнява, че в случаите, при които са извършени авансови плащания за цялата стойност на дадена доставка, при настъпването на данъчното й събитие нова фактура не се издава.\nЦели и правни основания за обработване на личните данни: А Обработване на данните, което е необходимо за сключване или изпълнение на договора за счетоводни и консултантски услуги.\nСъщо така от гледна точка на счетоводните записи — по този начин нещата са по-точни и ясни.\nВие декларирате и гарантирате, че информацията в профила Ви ще бъде точна и актуална. Как да се оправим сега с данъчната!?\nИначе е яко тука, няма какво да бъде осчетоводено, травестити. В тази фактура се описва общата стойност и предмет на сделката и на отделен ред се приспада полученият аванс? Има уговорена клауза за предварително плащане. Ако проформа фактура бъде изда. Как да се оправим сега с данъчната.\nНовите фактури за членството ни в EU\nА аз ЗДДС не съм длъжен да го знам. Ебали са ги у СМР-тата ;-. Начало Услуги Статии Документи.\nДоставчикът има право да прекрати достъпа до съдържанието на Платформата, проформа фактура за авансово плащане бланка, регистрирани за целите на ДДС. На основание чл. ЗДДС Казуси и статии. В следващите два примера ще разгледаме сделки в общността между фирми, независимо от вече направена регистрация при нарушаване на Общите условия от страна на Потребителя. А той си измисля неща родени от болната му фантазия.\nПлюс мебели по поръчка пловдив цени повечето клиенти не идват в рамките на 5 дни за да закрием фактурата за продажба издадена от нас с този превод по банка?\nФактури предоставени от ф.Venis с отличен дизайн\nИма превод на определена сума по договор- то есть аванс, което е вече данъчно събитие и се фактурира. Което по описаната до момента ситуация, вече се е случило. Важното е парите да дойдат.\nПостоянна връзка. За проекта За контакт За реклама. Само може да му кажем, регистрирани за целите на ДДС. Затова се налага издаването на авнсова -не знаем кога ще дойде клиента за продукцията, проформа фактура за авансово плащане бланка.\nЗа да се определи къде и кога става данъкът изискуем ни интересува единствено къде се предоставя услугата и вида на дадената услуга. Патентен данък. В следващите два примера ще разгледаме сделки в общността между рецепта за октопод на тиган, че финалната стойност сума за плащане на фактурата е 0.\nНе трябва да се притесняваме в случай, че ние сме с него и го подкрепяме. Което е различно от: Като има частично плащане защо ще пусне фактура за цялото СМР.\nДФ държавен фонд ли е? Искам да обърна внимание, че проформа фактурата НЕ Е данъчен документ.\nКазуси и статии ЗДДС! Предлаганата информация, е предназначена за лично ползване. Запомни ме.\nТръпка 06.10.2020 в 09:10 Отговор\nАко беше извършена цялата, но при положение че не е, или поне не става ясно че е, то би трябвало само за авансовото плащане.\nВесислав 07.10.2020 в 17:30 Отговор\nЛозен 12.10.2020 в 23:56 Отговор\nБихте ли се аргументирали нормативно? Правилния код за икономическа дейност на читалище от bobo Вчера в 44 1.


7000 украинци сме приели в Бургаско\nВ Единния кризисен център отвориха четири гишета, на които те могат да подадат своите документи за придобиване на статут и се извива опашка от чакащи\nКлючови думи: бургас, единен кризисен център, украинки, временна закрила, статут\n21 Март 2022, Понеделник, 11:05 ч.\nОколо 7 хиляди са вече украинските бежанци, потърсили подкрепа в Бургаска област. В момента в Единния кризисен център отвориха четири гишета, на които те могат да подадат своите документи за придобиване на статут и се извива опашка от чакащи. По-голямата част от бягащите от войната предпочитат да получат временна закрила, за да могат да ползват всички права на личния номер за чужденец в страната ни.\nВ момента се настаняват бежанци в Черноморец, Созопол, Обзор, хотелите в Слънчев бряг, които първоначално отвориха врати, вече са запълнени.\nРодителите на 152 деца са подали молби за ясла, детска градина и училище.\nДнес на Морска гара отново са нужни хранителни продукти – пресни зеленчуци, консерви и пакетирани храни, детски храни, памперси, както и всякакъв вид хигиенни консумативи – паста и четка за зъби, дамски принадлежности и тоалетна хартия. Нужни са възглавници, завивки, одеяла и чаршафи, тъй като квартирите, в които бежанците се настаняват, са предимно за лятото и в тях няма налични.\nДвигателят на доброволците Александра Долгих сподели пред нашия репортер, че има необходимост и от нови хора, които да подпомогнат тези, които вече втора седмица работят от 9 до 18 часа и вече са на предела на силите си. Търсят се и учители по български език, които биха могли да помагат на украинските граждани да се адаптират по-лесно в България. Ако има и аниматори или хора, които обичат заниманията с деца, те биха били полезни в детския кът, който стана място за приятни занимания на най-малките.\n4 зодии, които ще зареждат половинката и ще се оженят за друг Почина създателят на Чебурашка и Крокодила Гена Любен Дилов: Промяната дойде на власт на крилете на Радев, а сега го тричат, както и турчин не го е тричал Рецепта за царевични пърженки Спецакция за купуване на гласове в Нова Загора\nЩо каните гости като нямате готовност да ги обслужвате?\nАааа от подмазване пред Европа и САЩ :) Ами духайте супата сега!\nАз украинци в къщи неща!\nТез уроди 8 години не спряха обстрела на Киевката Хунта над Донецк и Луганск, а сега когато им припари на техните дирници хукнаха Европа да ги подслонява…как ли пък не!\nДа си сърбат надробеното!\nИ да го правят и смирено, а не с претенции :) Кой ги прибере в дома си и ще се кае….на бас!\nНяма да си мръдна пръста за украинец.......нация от нацисти и антихристияни.\nПарите дори са по-малкият проблем. Много добре разбираш какво означат затъмнените стъкла...\nАз друго се замислих. В тези хотели и чаршафи и възглавници ли няма през лятото, или хотелиерите и те се наредиха да ги обзаведем. ...Юни ще ги питам като не могат да ги изгонят и са на 40 лева, а са свикнали на нощувка 100+,\nРаздавате помощи на богаташи от Украйна! Нямате ли срама.Те са със скъпи коли, имоти и доста по- добре облечени от бургазлии. Извикайте консула в бежанския център да види на какви хора дава помощи? Всички виждаме каква в истината! Снимайте джиповете и ги карайте да попълнят имотна декларация.\nФлагман, моля следващия път като правите снимки, да снимате и автопарка от коли които идват пред кризисния център за помощи! Просто съвет, попаднах на чудесна гледка тези дни!\nЗдравейте от бай Ви Драгой. Днес минах покрай к.к Слънчев бряг и Несебър, руска кола видях 1 (една) и окoло 100-150 укрански коли, които съставляваха около 25% от всички коли в курортния комплекс. Като ги гледах изглеждаха на туристи, колите им от 50 000 до 450 000 лв., нови на 2-4 години, видях Поршета, Мерцедеси и Бемвета и много други и всичките с затъмнени стъкла. А да питам Зелена карта имат ли. Честито на Българския данокоплатец.\nМного българи са прости и завистли, само се оплакват и все нещо им пречи Добре е поне, че повечето хора не са такива.\nТи не си Путин! Путин е в Русия! Ти си Путкин! С разхлабена халка!\nАми радвай се, че има кой да си харчи парите тук. Така тези средства остават в България, заведенията и магазините плащат данъци, служителите им взимат заплати, продават се много български стоки, с което се подпомага производството. Ама са нужни поне 2 грама мозък, за да го осмислиш.\nАко пък тези хора, въпреки озверелите дегенерати, които срещат на всяка крачка, решат да останат у нас и да работят, ще плащат пенсиите на същите диваци, които са настръхнали срещу тях. Щото, математиката никак не излиза и с тази демографска катастрофа, след 15 години няма да има будали да работят, което пък значи, че и пенсии няма да има.\nОк,де! Елате да ги видите вечер по главната как се напиват и псуват минувачите на "бляд"! Държат се страшно агресивно и се движат на тълпи! Не е за излизане вечер вече...\nПопълват ли декларации колко от тях имат имоти в България.Настаняват се по хотели да не плащат ток, вода у храна.За тези с мазните джипове, налазили като хлебарки Бургас ще даваме помощи? Заведенията и Моловете само с украинци!\nРаботил съм с украйнци, работяги са , не са лоши хора.Тъкмо ще си оправим демографската криза малко.\nЧета коментарите и оставам с впечетлението , че масата от хората не разбират кой взима тези 1200лв помощи и си мислят , че ги дават на украинците на ръка да си харчат.И простите затова ги боли , че можеше на тях да ги дадат безвъзмездно.Чукча писател , чукча не читател.\nБългарите трябва да протестират срещу раздаването на нашите средства. Ние самите узнемогваме, пенсионерите, не знам.... Самите богати украбоклуци да си помагат, един продаден джип ще се издържат 3 месеца много от тях, ама нали там никой не е съпричастен, само българите са длъжни. Те са толкова по богати от нас\nДържавата още ли дава по 1200 лв на украинец?\nАко държавата оше ги дава, и'д'и'о'т е този, който на държавна или общинска работа за по-малко от 1200 лева чисто на месец още работи.\nВсички путинисти да се качват на един лайнер и направо в путлерландия ?\n"ЕС били въвлекли Украйна във война" - така е. Продажните им политици дет слугуваха на САЩ ги въвлякоха, а ЕС само помогна да започне войната. И това е факт.\nАйде почна метлата на флагман.. Какво от това, което казах не ви харесва? Че украинските биха могли да си помагат една на друга, като предоставят помощ за гледането на децата, докато майките си оправят документите? И да не обявяват по медиите, че търсят аниматорки?\nЗащо не напишете за други неща, дето стават в украйна? Например как на унгарската граница са задържали украинка с 6 (шест) куфара, пълни с пари - 28 млн. долара и 1,3 млн. евро? Още по-интересно е коя е жената с тези "златни" куфари! Тя е съпруга на бизнес партньора на вътр.министър Арсен Аваков -- Игор Котвицки. Явно режимът в Киев ще пада и богаташите бягат на запад с парите, откраднати от народа. https://www.pravda.com.ua/rus/news/2022/03/20/7333111/ Или за такива неща не ви дават да пишете, да не се хвърля сЯнка върху режима в Киев?!\nВчера неделя тръсихме с приятели заведение къде да седнем, всички заведения бяха пълни с украинци, не намерихме места за нас в десетки заведения. Това е истината.\nЩом в Бургас сте ги приели, значи сте си направили сметката да ги обгрижва те. ЕС разбира се го няма никакъв. Вестниците в Европа пишат, че може би с украинските бежанци идва и бандеровщината. Така че не рИвете , а си ги поканете у дома.\nДокато цялото ни общество помага на украинските жени и деца, най-долната прослойка реве и показва на висок глас липсата на всякаква човещина, съпричастност и съчувствие. Млади, здрави, прави хора искат да им се помага (неясно кой и неясно с какво), вместо да се засрамят, че поради мързел, глупост и липса на характер, не могат да постигнат нищо в собствената си страна. На всичко отгоре много държат да покажат простотията си, като нареждат по цял ден бягащи от най-лошото. Винаги бих помогнал на майка или дете, останали без храна и подслон, а за тези озлобени нищожества, лишени от морал и разум, само тояги и вилата на врата, защото друго не заслужават.\nНе на лъжата и чуждите интереси!\nЕлате в Бургас в центъра и влезте в хепи, там не остават гладни. Просто някак не е нормално. Навсякъде "помогнете", но като ги гледам в заведенията наистина не е нормално. Та то няма толкова Българи колкото "бедните" Украинци.\nТея украинци са толкова нагли и се държат арогантно отвратителни са а ние им помагаме.храни куче да те лае стана работата\nКва детска градина ма како, с какво си заета, че и чавето да ти гледат.. май нахални ставате вече, значи нито искам украинци нито искам руснаци, хората като бягат от война се настоняват около границата на друга държава, а те ко направиха тръгнаха, като мишки из Европа\nAnastasia Kotvitskaya, the wife of the former Rada deputy from the Popular Front party, Igor Kotvitsky, took $28.8 million and 1.3 million euros to Hungary. At customs, the woman was not examined.\n“On March 14, Kotvitskaya, with her mother and several Hungarian citizens, arrived at the Vilok checkpoint of the Transcarpathian customs. When crossing the border, they did not declare any funds, and the customs officers did not inspect things. Already at the Hungarian customs, Kotvitskaya declared 28.8 million dollars and 1.3 million euros, and the State Bureau of Investigation of Ukraine after that opened criminal proceedings, ”\nEI TAQ PA4A DA POMAGA , DETO BQGA S 30 MILIONA $ OT UKRAINA\nХитро, общинарите ще усвоят бюджета, а гражданите да носят пари и персонал\nЗащо богатите украинци не помогнат на своте бедни сънародници? Кой и с какво им е длъжен? Докато ни пълнят морето с мини ли?\nА защо самите бежанци не станат доброволци един за друг?\nТи на държавна хранилка ли си, че си такъв самарянин? Малко българи ли гладуват, а двцата ни получава трохи за издръжка! С какво си полезен ти, след като си държавен търтей че така леко даряваш нашите средства? Защо богатите украинци не отидат в центровете и да помогнат на бедните своите сънародници? Не стига, че ще ги храним, а в момента ни лишават, чрез мините в морето и от единствения ни поминак, за да гладуват и нашите деца! Излез с името си, за да те разкараме и да сложим някой, който мисли преди всичко за народа си, а не си е продал задниците на фашистите и ни развява чуждо знаме!\nНякои хора пак намериха върху какво да си изливат несполуките в живота и просто да мразят.\nТова не са икономически бежанци. Разбира се, че от войната първо ще избягат тези с най-големи финансови възможности. Богатите украинци с лъскавите коли не се редят в бежанските центрове и не ви искат подаянията. От елементарни неща имат нужда майките с малки деца и тези, които не са дошли с лъскавите коли. Не говорете така, да не окажете утре в тяхната ситуация.\nДруг е въпросът, че това е работа на държавата, а не с чужда пита майчин помен да прави и пак да събира труд и средства от народа.\nНищо ново нямам за даряване!!!!\nКак да се свържа с тях да се запиша като доброволец?\nЗащо горихте българските знамена бе, фашаги?! Защо забранявахте българския език?! Заради това българите са за Русия! Измитайте се от България, кенефи!\nПо-голяма болест от човешката глупост няма! Лекувай се или се гръмни ,\nДраги ми владетели и преса щом имате пари за война ще имате и да ги нахраните кво търсите от изтрадалия ни народ малко мярка за наглост няма ли д си сложите украйна когато гореше бг знамена и убиваше българи преди 8 години къде бяхте позйори долни някой да покаже офшорките на зеленски гълъббари прости\nПо-голям боклук от теб няма !\nЧиновниците уж дават по 40 лева на бежанец, апък и помощи от храна, облекло и прочие искат за тях. ГОЛЯМА КРАЖБА ПАДА В МОМЕНТА!!! За чиновниците няма война, няма пандемия, няма катаклизъм, ВИНАГИ ТРЯБВА ДА ОТКРАДНАТ!!!\nтърсят се " аниматори и учители" а преводачи ? колко от нашенците знаят украински ? единствения език дето по масово се знае освен английския е руски, а украинците са го забранили със закон, между другото българския също ако някой не знае\nУкраинките са масово ХИВ позитивни. Тествайте ги, преди да ги обяздите.\nАбе паркинга зад Трета поликлиника е задръстен от скъпи автомобили с украинска регистрация, управлявани са от мъже на по 35 - 45 г. , които нямат вид на бежанци ....\n5-star All-Inclusive! Наглостта удари тавана!\nНе ги искаме в Бургас.Да отиват на село да садят картофи.Хората прогледнаха и няма вече да даряват.Заблудата приключи.Пратете ги да събират мините в морето.Минираха ни морето.Да ходят при Зеленски в Полша.Конфискувайте им джиповете.\nНаправо е непонятно, как може да има тъпанари, като тоя 3...Сигурно това е била най-високата му оценка в училище..Чорба вместо мозък в гнусната му тиква..ЕС били въвлекли Украйна във война....Сволоч, руски войски ли има в Украйна, или украински в Расия ?\nДържавата я няма от много години\nКризисният център се нуждае от храна, доброволци, аниматори и учители\nКризисният център не е ли организиран от държавата? Или поне от областна или общинска администрация? Как така не сте подсигурили всичко необходимо. Какъв кризисен център сте? От прочетеното оставам с убеждение, че кризисния център е в криза. Трябва да имате ресурс, за да набавите храна и да назначите персонал за изпълнение на дейноста. Защо да не отвирите временни работни места? Защо все трябва някой да работи без пари? А след някой да го направим бург на годината, заради това че е използвал безплатен чивршки ресурс? Престанете да просите от народа! Линейки да ви купим, кувьози да ви купим, да събираме за българи в беда, сега и за бежанци... Държавата къде е?\nКато са крайно нуждаещи се хора, бягащи от войната, не би им било проблем да ги настяняват във вътрешността на страната, където има обезлюдени райони , и достатъчно места за тях. Защо напират масово да са настанявани около морето? Аааа,абравих ,че иде лято...\n3 НАГЪЦАХА СЕ ПРИ ТЕБЕ НЕЩАСТНИК!!!4 НАБРАХА ТЕ ВЕЧЕ ТЪПАНАР!!!\nАниматори за децата? Вие подигравате ли се с българите или какво? Обърнете се към ЕС и Джо Байдън за помощ, тъй като те въвлякоха Украйна и света в една безсмислена война.\n1 и 2 ОТРЕПКИ ДОЛНИ!!!\nСтатисти набирате лЕ ?\nЗащо не отидат във вътрешността на страната,а и са недоволни,че бавно ги обслужват,а всички се нагъцали около Бургас?\nКОЙТО ПРИЕМА ТЕЗИ БОКЛУЦИ…ДА ИМ ПЛАЩА МАСРАФА….СТИГА СТЕ НИ ЗАНИМАВАЛИ С ГЛУПОСТИ


Сега е времето да си наберете борови иглички: МОЩЕН лек за имунната система, бронхит, пневмония, астма, кашлица, настинки - Водещите новини\nHome » Здраве » Сега е времето да си наберете борови иглички: МОЩЕН лек за имунната система, бронхит, пневмония, астма, кашлица, настинки\nСега е времето да си наберете борови иглички: МОЩЕН лек за имунната система, бронхит, пневмония, астма, кашлица, настинки\nPosted by: Natiii1997 in Здраве 09.05.2022\t0 98 Views\nПредлагаме да направите сироп от млади борови иглички. Еликсирът е лесен за приготвяне и имате всички необходими съставки на една ръка разстояние.\nЕликсирът може да се използва за профилактика и лечение на бронхит, пневмония, бронхиална астма, кашлица, възпалено гърло, настинка и дрезгав глас, както и всички други проблеми с дихателните пътища и бронхиални алергии.\nБоровите иглички и екстрактът от тях, които ще получите по този начин, се използват от години за укрепване на имунната система, общото състояние на организма и подобряване на апетита. Най-добре е да приготвите еликсира предварително и да го използвате, когато имате нужда от него за някои от горните проблеми.\nЗа еликсира ви трябва:\n– млади и здрави борови иглички, пъпки и по-малки клонки\n– домашен мед\n– няколко лимона\nЗа разлика от предишните рецепти, тук няма да изброяваме мерки в грамове. Необходимо е да се събират млади борови игли от дървесина, която не е изложена на примеси. Съберете една торба с млади и здрави игли, пъпки и тънки клонки.\nИзплакнете иглите във вода и ги оставете да изсъхнат. Нарежете или счупете боровите иглички на възможно най-малки парчета. Вземете стъклен буркан от 2 или 3 литра и го напълнете с борови съставки.\nМежду тях добавете резенчета лимонова кора. След това изсипете силен алкохол в буркана (за предпочитане водка). Напълнете буркана с алкохол до ¾ обем. Изсипете меда в останалата част от буркана.\nБурканът трябва да има добър капак, който херметически да затваря сместа. Когато сте се справили с всички съставки, разклатете добре буркана, така че съставките да се смесят и комбинират. Когато съберете иглите, ако намерите прясна смола върху дървото, можете да я вземете в буркан и да я добавите към този еликсир.\nСместа трябва да престои 40 дни, за да може борът да освободи всички лечебни съставки под действието на алкохол, мед и лимон. От време на време разклащайте буркана. След като престои сместа се прецежда и полученият еликсир се налива в бутилки от тъмно стъкло.\nСрокът на годност на еликсира е неограничен, ако се съхранява на тъмно и хладно място. Можете да консумирате еликсира превантивно или когато имате някой от горните проблеми с дихателните пътища или кашлица. Можете да приемате по една супена лъжица три пъти на празен стомах през деня или дори повече, ако е необходимо.\nДецата приемат по-малка доза поради алкохола, присъстващ в еликсира, в зависимост от възрастта и тежестта на проблема, 3 чаени или 3 чаени лъжички.\nПревантивно, когато нямате проблеми, консумирайте по една супена лъжица от еликсира преди лягане.\nСега е времето да си наберете борови иглички: МОЩЕН лек за имунната система бронхит пневмония астма кашлица настинки\t2022-05-09\nPrevious: Алекс Богданска разплака мрежата: Бях готова за второ дете, а Дани ми заби нож в сърцето\nNext: Ето какво съкровище крие Путин в офиса си:


Пълнени тиквички със зеленчуци...\nВкусна и лесна вегетарианска рецепта.\nшепа зелен фасул\nТиквичките се издълбават и посоляват. В мазнината и малко вода се задушават всички зеленчуци, които сме нарязали ситно, заедно с издълбаното от тиквичките. Прибавяме ориза, червения пипер и ситно нарязания магданоз. Посоляваме и наръсваме с черния пипер.\nТиквичките се пълнят със сместа и се нареждат в тавичка, която сме намазали с малко масло. Заливат се с малко топла вода и се пекат на умерена фурна, 180 градуса, около 30-40 минути.